 Ẹni Bá Wá Iwa-Kuwa, Ojú Rẹ Á Ri Irikuri  Ìtàn Bi Imú Erin Ti Di Gigùn: Whoever Pry Unnecessarily, Will Witness An Offensive Sight  The Story Of How The Elephants Nose Became A Trunk. : Ni igbà kan ri, imú Erin dàbi ti àwọn ẹranko tó kù ni, ṣùgbọn Erin fi aigbọ tara ẹni, di o ni imú gigùn.  Gbogbo nkan tó nlọ ni ayé àwọn ẹranko yoku ni Erin fẹ tọpinpin rẹ.Yorùbá ni Ẹni bá wá iwa-kuwa, ojú rẹ á ri irikuri.  Ni ọjọ kan, gẹgẹbi iṣe Erin, ó ri ihò dúdú kan, ó ti imú bọ lati tọpinpin lai mọ pe ibẹ ni Òjòlá Ejò nla ti o ngbe ẹranko tàbi enia mi fi ṣe ibùgbé.  Bi o ti gbé imú si inú ihò yi ni Òjòlá fa ni imú lati gbe mì.  Erin pariwo lati tú ara rẹ silẹ ṣùgbọn Òjòlá kò tu imú rẹ silẹ.  Ìyàwó Erin gbọ igbe ọkọ rẹ, o fa ni irù lati gbiyànjú ki ó tú ọkọ rẹ silẹ.  Bi àwọn mejeeji ti  ṣe gbìyànjú tó, ni imú Erin bẹrẹ si gùn si titi o fi já mọ Òjòlá lẹnu.Imú gigùn yi dá itiju fún Erin, ó fi ara pamọ titi, ṣùgbọn nigbati àwọn ẹranko ti ó kù ri imú rẹ gigun wọn bẹrẹ si ṣe ilara irú imú bẹ.  Èébú dọlá, ohun itiju di ohun ilara.Ọbọ jẹ ẹranko ti ó féràn àti ma ṣe àfarawé gbogbo ẹranko yoku.   Ni ọjọ kan, Ọbọ lọ si ibi ihò dúdú ti Erin lọ lati ṣe ohun ti Erin ṣe.  Yorùbá ni Ohun ojú wa, lojú nri.  Bi ó ti gbé imú si inú ihò dúdú yi ni Òjòlá gbe mi, ó si kú.  Àwọn ẹranko tó kù fi ti Ọbọ kọgbọn, nitori eyi ni o fi jẹ imú Erin nikan ló gùn ni gbogbo ẹranko.Ẹkọ pataki ninu itàn yi ni pe àfarawé lè fa àkóbá bi: ikú òjijì, àdánù owó àti ara, ẹwọn àti bẹbẹ lọ. 